กฎกระทรวงกำหนดตู้น้ำเย็นบริโภคและตู้น้ำร้อนน้ำเย็นบริโภคที่มีประสิทธิภาพสูง พ.ศ. 2564กฎกระทรวง กำหนดตู้น้ำเย็นบริโภคและตู้น้ำร้อนน้ำเย็นบริโภคที่มีประสิทธิภาพสูง พ.ศ. ๒๕๖๔อาศัยอำนาจตามความในมาตรา ๖ วรรคสอง และมาตรา ๒๓ วรรคหนึ่ง (๒) และวรรคสาม แห่งพระราชบัญญัติการส่งเสริมการอนุรักษ์พลังงาน พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติการส่งเสริมการอนุรักษ์พลังงาน (ฉบับที่ ๒) พ.ศ. ๒๕๕๐รัฐมนตรีว่าการกระทรวงพลังงานโดยคำแนะนำของคณะกรรมการนโยบายพลังงานแห่งชาติออกกฎกระทรวงไว้ ดังต่อไปนี้มาตรา 1 ข้อ ๑ ในกฎกระทรวงนี้ "ตู้น้ำเย็นบริโภค" หมายความว่า เครื่องใช้ไฟฟ้าที่ทำให้น้ำเพื่อการบริโภคมีอุณหภูมิต่ำลง โดยมีขนาดของถังบรรจุน้ำเย็นภายในเครื่องไม่เกิน ๖ ลิตร และใช้กระแสไฟฟ้าแบบ ๑ เฟส แรงดันไฟฟ้าไม่เกิน ๒๕๐ โวลต์ หรือใช้กระแสไฟฟ้าแบบ ๓ เฟส แรงดันไฟฟ้าไม่เกิน ๔๘๐ โวลต์ และมีความถี่ไฟฟ้า ๕๐มาตรา 1 เฮิรตซ์ "ตู้น้ำร้อนน้ำเย็นบริโภค" หมายความว่า เครื่องใช้ไฟฟ้าที่ทำให้น้ำเพื่อการบริโภคมีอุณหภูมิสูงขึ้นในส่วนของน้ำร้อนและทำให้น้ำเพื่อการบริโภคมีอุณหภูมิต่ำลงในส่วนของน้ำเย็น โดยมีขนาดของถังบรรจุน้ำร้อนภายในเครื่องไม่เกิน ๕ ลิตร และมีขนาดของถังบรรจุน้ำเย็นภายในเครื่องไม่เกิน ๖ ลิตรมาตรา 1 และใช้กระแสไฟฟ้าแบบ ๑ เฟส แรงดันไฟฟ้าไม่เกิน ๒๕๐ โวลต์ หรือใช้กระแสไฟฟ้าแบบ ๓ เฟส แรงดันไฟฟ้าไม่เกิน ๔๘๐ โวลต์ และมีความถี่ไฟฟ้า ๕๐ เฮิรตซ์ "ค่าประสิทธิภาพพลังงาน" หมายความว่ามาตรา 1 ค่าประสิทธิภาพการใช้ไฟฟ้าของตู้น้ำเย็นบริโภคและตู้น้ำร้อนน้ำเย็นบริโภคที่ได้จากการทดสอบในภาวะพร้อมใช้งานและไม่มีการใช้น้ำจากเครื่องในระหว่างการทดสอบ โดยอุณหภูมิของน้ำเย็นที่ได้จากการทดสอบต้องมีค่าไม่สูงกว่า ๑๐ องศาเซลเซียส และอุณหภูมิของน้ำร้อนที่ได้จากการทดสอบต้องมีค่าไม่ต่ำกว่า ๗๕ องศาเซลเซียสมาตรา 1 ตามวิธีการคำนวณที่กำหนดในกฎกระทรวงนี้มาตรา 2 ข้อ ๒ การคำนวณหาค่าประสิทธิภาพพลังงานของตู้น้ำเย็นบริโภคและตู้น้ำร้อนน้ำเย็นบริโภคให้ใช้สูตรการคำนวณดังต่อไปนี้ โดยwหมายถึงค่าประสิทธิภาพพลังงาน มีหน่วยเป็น กิโลวัตต์ชั่วโมงต่อวัน Eหมายถึงปริมาณพลังงานไฟฟ้าที่ใช้ตลอดระยะเวลา ที่ใช้ในการทดสอบซึ่งอ่านได้จากเครื่องมือวัด มีหน่วยเป็นกิโลวัตต์ชั่วโมงมาตรา 2 tหมายถึงระยะเวลาที่ใช้ในการทดสอบ มีค่าเท่ากับ ๑ วันมาตรา 3 ข้อ ๓ ค่าประสิทธิภาพพลังงานของตู้น้ำเย็นบริโภคและตู้น้ำร้อนน้ำเย็นบริโภค ให้กำหนดตามประเภทของตู้น้ำเย็นบริโภคและตู้น้ำร้อนน้ำเย็นบริโภคที่ผู้ผลิตระบุ ดังต่อไปนี้ ประเภท ค่าประสิทธิภาพพลังงาน (กิโลวัตต์ชั่วโมงต่อวัน) ตู้น้าเย็นบริโภค ตู้น้าร้อนน้าเย็นบริโภค ๐.๑๖ - ๐.๑๐ ๑.๒๐ - ๐.๘๐มาตรา 4 ข้อ ๔ ค่าประสิทธิภาพพลังงานของตู้น้ำเย็นบริโภคและตู้น้ำร้อนน้ำเย็นบริโภคตั้งแต่ค่าจำนวนมากถึงค่าจำนวนน้อยตามข้อ ๓ ค่าใดเป็นค่าที่มีประสิทธิภาพพลังงานสูง ให้รัฐมนตรีประกาศกำหนด ทั้งนี้ โดยคำนึงถึงสภาพเศรษฐกิจ นโยบายด้านพลังงานของรัฐบาลมาตรา 4 ความพร้อมของการผลิตและจำหน่ายตู้น้ำเย็นบริโภคและตู้น้ำร้อนน้ำเย็นบริโภค ตลอดจนการส่งเสริมและช่วยเหลือผู้ผลิตและผู้จำหน่ายตู้น้ำเย็นบริโภคและตู้น้ำร้อนน้ำเย็นบริโภค ตู้น้ำเย็นบริโภคและตู้น้ำร้อนน้ำเย็นบริโภคที่มีประสิทธิภาพสูงมาตรา 4 ต้องเป็นตู้น้ำเย็นบริโภคและตู้น้ำร้อนน้ำเย็นบริโภคที่มีค่าประสิทธิภาพพลังงานไม่เกินค่าประสิทธิภาพพลังงานที่รัฐมนตรีประกาศกำหนดตามวรรคหนึ่งมาตรา 5 ข้อ ๕ การทดสอบหาค่าประสิทธิภาพพลังงานของตู้น้ำเย็นบริโภคและตู้น้ำร้อนน้ำเย็นบริโภคต้องกระทำโดยหน่วยงานที่รัฐมนตรีประกาศกำหนดมาตรา 6 ข้อ ๖ มาตรฐานและวิธีการทดสอบหาค่าประสิทธิภาพพลังงานของตู้น้ำเย็นบริโภคและตู้น้ำร้อนน้ำเย็นบริโภค ให้เป็นไปตามที่รัฐมนตรีประกาศกำหนดให้ไว้ ณ วันที่ ๘ เมษายน พ.ศ. ๒๕๖๔ สุพัฒนพงษ์ พันธ์มีเชาว์ รัฐมนตรีว่าการกระทรวงพลังงานหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดให้ตู้น้ำเย็นบริโภคและตู้น้ำร้อนน้ำเย็นบริโภคที่มีค่าประสิทธิภาพพลังงานไม่เกินค่าที่รัฐมนตรีประกาศกำหนดตามกฎกระทรวงเป็นตู้น้ำเย็นบริโภคและตู้น้ำร้อนน้ำเย็นบริโภคที่มีประสิทธิภาพสูง เพื่อประโยชน์ในการอนุรักษ์พลังงานเพื่อให้ผู้ผลิตและผู้จำหน่ายมีสิทธิขอรับการส่งเสริมและช่วยเหลือจากกองทุนเพื่อส่งเสริมการอนุรักษ์พลังงาน และเพื่อให้ผู้บริโภคสามารถเลือกใช้ตู้น้ำเย็นบริโภคและตู้น้ำร้อนน้ำเย็นบริโภคที่มีประสิทธิภาพสูง อันเป็นการประหยัดพลังงานของประเทศและช่วยลดมลภาวะ จึงจำเป็นต้องออกกฎกระทรวงนี้